|  |
| --- |
| **NOTA INFORMATIVĂ**  **la proiectul hotărârii Guvernului**  **pentru abrogarea Hotărârii Guvernului nr.250/2005**  **cu privire la aprobarea Regulamentului pentru desfășurarea concursului**  **"Cel mai bun antreprenor din sectorul întreprinderilor mici și mijlocii"** |
| **1. Denumirea autorului și, după caz, a participanților la elaborarea proiectului** |
| Autor al proiectului este Ministerul Dezvoltării Economice și Digitalizării, de comun acord cu Secretariatul Consiliului Economic pe lângă Prim-ministru. |
| **2. Condițiile ce au impus elaborarea proiectului de act normativ și finalitățile urmărite** |
| Hotărârea Guvernului nr. 250 a fost adoptată în anul 2005, în scopul susținerii întreprinderilor mici și mijlocii (mai departe – ÎMM), sporirii competitivității mărfurilor și serviciilor, stimulării exportului, atragerii investițiilor autohtone și străine, precum și pentru încurajarea antreprenorilor.  La momentul adoptării Hotărârii Guvernului nr. 250, activitatea ÎMM era reglementată prin Legea nr. 112/1994 cu privire la susținerea și protecția micului business, abrogată în 2006. Ulterior, în scopul reglementării și stimulării activității ÎMM a fost adoptată Legea nr. 206/2006 privind susținerea sectorului întreprinderilor mici și mijlocii, care a fost abrogată și aprobată o nouă lege - Legea nr.179/2016 cu privire la întreprinderile mici și mijlocii, actuală la moment.  Noile legi, în special ultima, stabilesc un sistem de stimulare a ÎMM conceptual diferit de cel care era valabil și aplicabil la data adoptării Hotărârii Guvernului nr.250/2005, propusă prin proiect spre abrogare. Astfel, mecanismele de susținere a ÎMM-urilor care se conțin în Hotărârea Guvernului nr.250/2005 sunt cu plenitudine acoperite cu măsurile de susținere a sectorului în cauză - regulamente și programe implementate de Instituția Publică Organizația pentru Dezvoltarea Antreprenoriatului (ODA) - prevăzute în diverse documente strategice, dintre care sunt de menționat:  - Regulamentul privind modul de compensare a dobânzilor la creditele bancare și/sau nebancare investiționale, contractate de întreprinderile mici și mijlocii aprobat prin Hotărârea Guvernului nr. 780/2022;  - Regulamentul cu privire la organizarea, funcționarea și utilizarea Fondului de garantare a creditelor pentru întreprinderile mici și mijlocii aprobat prin Hotărârea Guvernului nr. 709/2022;  - Programul de ecologizare a întreprinderilor mici și mijlocii aprobat prin Hotărârea Guvernului nr. 592/2019;  - Programul de creștere a competitivității întreprinderilor mici și mijlocii și internaționalizare a acestora, aprobat prin Hotărârea Guvernului nr. 439/2020;  - Programul de transformare digitală a întreprinderilor mici și mijlocii aprobat prin Hotărârea Guvernului nr. 129/2022;  - Programul de retehnologizare și eficiență energetică a întreprinderilor mici și mijlocii aprobat prin Hotărârea Guvernului nr. 515/2022;  - Programul de sprijin pentru dezvoltarea întreprinderilor mici și mijlocii în domeniul turismului, aprobat prin Hotărârea Guvernului nr. 488/2023;  - Programul de susținere a antreprenoriatului feminin, aprobat prin Hotărârea Guvernului nr. 809/2023;   * alte acte normative și programe aprobate de Guvern.   De asemenea,  evenimentul ”Conferința Internațională a IMM” care este menționat în Hotărârea Guvernului nr.250/2005 a fost reorganizat în Expoziția de dezvoltare și promovare a businessului mic și mijlociu din Republica Moldova ”Antreprenor Expo” care are un  impact mai mare, deoarece :   1. evenimentul se desfășoară pe durata a 4 zile; 2. în cadrul Expoziției participă în calitate de expozanți peste 50 de antreprenori; 3. expozanții dispun de o platformă de promovare la nivel național, inclusiv cu realizarea produselor autohtone; 4. pe toată durata Expoziției este organizat un program de afaceri  destinat antreprenorilor, astfel ei pot participa la sesiunile de prezentare a programelor de suport antreprenorial, precum și a instrumentelor de acces la finanțare; 5. participanții la Expoziție beneficiază de consultanță pe domenii diverse; 6. evenimentul contribuie la dezvoltarea parteneriatelor; 7. participarea antreprenorilor este subvenționată prin intermediul  instrumentului ”Programul de promovare a agenților economici la târguri și expoziții”, etc.   În context, e de menționat că ediția din anul curent a Expoziției va avea loc în perioada 23-26 noiembrie 2023 (<http://www.antreprenorexpo.moldexpo.md>).  Situația descrisă supra se încadrează în norma de la art. 65 alin (2) lit.c) din Legea nr. 100/2017 cu privire la actele normative, și anume: abrogarea actului normativ intervine pentru degrevarea legislației de normele desuete, deoarece normele prevăzute în hotărârea propusă spre abrogare nu mai corespund spiritului vremii și sunt perimate – nu mai sunt actuale.  Odată cu abrogarea actului normativ se va obține:   * o unificare a cadrului normativ în domeniul strategiilor de susținere a sectorului ÎMM; * o economie substanțială de timp pentru multiplii funcționari publicii și terții implicați în procedurile de organizare a concursurilor locale și naționale, de analiză a cererilor și de selectare a câștigătorilor concursurilor prevăzute în actul propus abrogării; * o economie de bani publici alocați de autoritățile publice locale și centrale în scopurile prevăzute de actul normativ propus abrogării. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul de act normativ nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Se abrogă Hotărârea Guvernului nr.250/2005. |
| **5. Fundamentarea economico-financiară** |
| Abrogarea actului normativ nu comportă cheltuieli bugetare.  Abrogarea va genera economii bugetare, dat fiind că actul propus abrogării prevede că finanțarea lucrărilor ce țin de organizarea și desfășurarea concursului, determinarea învingătorilor și decernarea premiilor la nivel republican se efectuează din contul mijloacelor ODA, iar la nivel local – din contul bugetelor locale. |
| **6. Modul de încorporare a actului în cadrul normativ în vigoare** |
| Acte normative ce urmează a fi modificate sau abrogate nu sunt identificate.  Acte normative noi necesar a fi adoptate nu sunt, dat fiind că măsurile de stimulare a ÎMM-urilor se regăsesc în documentele de politici enumerate la p.2. |
| **7. Avizarea și consultarea publică a proiectului** |
| Proiectul urmează a fi supus avizării în conformitate cu prevederile art. 32 al Legii nr. 100/2017 cu privire la actele normative.  Proiectul, după conținut, nu cade sub incidența art.3 alin. (4) din Legea nr.239/2008 privind transparența în procesul decizional, respectiv consultarea publică nu este necesară. |
| **8. Constatările expertizei anticorupție** |
| Rezultatele expertizei anticorupție, efectuate conform art. 35 din Legea nr.100/2017 cu privire la actele normative, vor fi anexate la proiect după recepționarea Raportului de expertiză anticorupție. |
| **9. Constatările expertizei de compatibilitate** |
| Nu este necesară. |
| **10. Constatările expertizei juridice** |
| Rezultatele expertizei juridice, efectuate conform art. 37 din Legea nr.100/2017 cu privire la actele normative, vor fi anexate la proiect după recepționarea avizului Ministerului Justiției. |
| **11. Constatările altor expertize** |
| Proiectul nu reglementează activitatea de întreprinzător, respectiv nu cade sub incidența normelor privind obligativitatea analizei impactului de reglementare asupra activității de întreprinzător. |

**Secretar de stat Veronica ARPINTIN**